নিজস্ব প্রতিবেদন: নারকেলডাঙায় ক্যালকাটা পাটের গুদামে আগুন। ঘটনাস্থলে দমকলের ৭টি ইঞ্জিন। ওই গুদামে বিপুল পরিমান পাটের দড়ি মজুত করা ছিল বলে জানা গিয়েছে। প্রাথমিকভাবে মনে করা হচ্ছে, অতিদাহ্য পাটের দড়ি থেকেই  কোনওভাবে আগুন ছড়ায়। দাহ্য বস্তু থাকায় আগুন ছড়িয়ে পড়ে দ্রুত। যদিও কী ভাবে আগুন লাগল তা এখনও পুরোপুরি স্পষ্ট নয়। গুদামে কর্মরত শ্রমিকদের বার করে আনা সম্ভব হয়েছে। আগুন আপাতত নিয়ন্ত্রণে।